دەسەگە لە بەیاننامەیگ رەسیە ئاژانس شەفەق نیوز وت: کەشوهەوای سوو چوارشەممە، لە ناوچەی ناوڕاس و باشوور نیمچە ئەورە، و لە ناوچەی باکوور نیمچە ئەورە تا ئەور تەواوە، وەگەرد دەرفەت نمە وارانیگ لە چەن شوینیگ، و پلەی گەرمی لە گشت وڵاتەگە کەمیگ لە رووژ وەرجە خوەی بەرزترەو بوود.
بەیاننامەگە وتیش: رووژ پەنجشەممە، لە ناوچەی ناوڕاس رووشنە تا نیمچە ئەوریگ، و لە ناوچەی باکوور و باشوور رووشنە وەگەرد لەکە ئەوریگ، و پلەی گەرمی لە گشت وڵاتەگە نزیک رووژ وەرجە خوەیە.
وتیش؛ رووژ جمعە لە ناوچەی ناوڕاس و باکوور رووشنە و لە بەشەیل خوەرئاوای نیمچە ئەورە، و لە ناوچەی باشوور رووشنە وەگەرد لەکە ئەوریگ، و پلەی گەرمی لە گشت وڵاتەگە نزیک رووژ وەرجە خوەیە.
بەیاننامەگە وتیش؛ کەشوهەوای رووژ شەممەی ئایندە لە ناوچەی ناوڕاس و باکوور نیمچە ئەورە وەگەرد واران سووکیگ لە بەشەیل خوەرئاوای، و لە ناوچەی باشوور رووشنە وەگەرد لەکە ئەوریگ، و پلەی گەرمی لە گشت وڵاتەگە نزیک رووژ وەرجە خوەیە.
